b'\n_START_ARTICLE_\nMaybach HL 230 P30\n_START_PARAGRAPH_\nMaybach HL230 este un motor V12 pe benzin\xc4\x83 proiectat de Maybach. A fost folosit \xc3\xaen timpul celui de-Al Doilea R\xc4\x83zboi Mondial. Primul model (HL230P30) a fost montat pe tancurile germane Panther , Tiger II , Jagdpanther ,Jagdtiger. Versiunea (HL230P45) a fost montat\xc4\x83 pe Tiger I \xc8\x99i Sturmtiger._NEWLINE_Denumirile motorului \xc3\xaenseamn\xc4\x83 urm\xc4\x83toarele: HL = Hochleistungsmotor(motor de \xc3\xaenalt\xc4\x83 performan\xc8\x9b\xc4\x83), P = Panzermotor (motor pentru tancuri).\n_START_SECTION_\nDescriere\n_START_PARAGRAPH_\nHL230 a fost conceput s\xc4\x83 \xc3\xaenlocuiasc\xc4\x83 motorul V12 HL210, care avea o capacitate cilindric\xc4\x83 de 21 de litri; acest model a fost montat pe primele 250 de tancuri Tiger I fabricate._NEWLINE_HL230 are o capacitate cilindric\xc4\x83 de 23.095 litri (aproximativ 1,925 cm\xc2\xb3 per cilindru), cu o putere maxim\xc4\x83 de 690\xc2\xa0hp (515\xc2\xa0kW) la 3 000 rota\xc8\x9bii pe minut. Cuplul maxim este de 1850 Nm la 2 100 rpm. Puterea motorului este de 600 PS (592 hp, 441 kW) la 2 500 rpm._NEWLINE_Carterul, blocul motor \xc8\x99i chiulasa erau fabricate din font\xc4\x83. Motorul c\xc3\xa2nt\xc4\x83rea 1200 kg \xc8\x99i avea dimensiunea de 1000 x 1190 x 1310 mm. Fluxul de aer era asigurat de 4 carburatoare Solex 52JFF._NEWLINE_Aproximativ 9.000 de motoare Hl230 au fost fabricate \xc3\xaen total de c\xc3\xa2tre Maybach, Auto Union \xc8\x99i Daimler-Benz._NEWLINE_A fost pl\xc4\x83nuit \xc8\x99i un sistem de injec\xc8\x9bie a benzinei. Acesta ar fi m\xc4\x83rit puterea motorului la 986 cai putere (736 kW), dar proiectul nu s-a materializat.'